Amb un llenguatge clar i directe, aquesta guia ofereix informació pràctica sobre el tractament antirretroviral del VIH durant l'embaràs.
Revisa els diferents aspectes de la salut de la mare seropositiva i del nadó, abans, durant i després de l'embaràs.
Monogràfic que analitza les condicions socials de la població migrada a Catalunya a partir dels indicadors de pobresa i exclusió social, treball i atur, ingressos i despeses, educació, salut i condicionants socials.
Es complementen amb valoracions qualitatives obtingudes a través d'un focus grup provinent de les entitats d'acció social.
També contextualitza la composició de la població a Catalunya pel que fa al lloc de naixement i la nacionalitat.
L'informe té com a objectiu descriure la situació socioeconòmica de la població de Catalunya i la seva Àrea Bàsica de Salut de residència (ABS) i la possible correlació amb els casos detectats i de mortalitat per COVID-19.
L'informe de Save the Children identifica els 5 perfils de llars en risc amb infants a càrrec més representatius a Catalunya: estrangers en risc d'exclusió; tres generacions urbanes; classe mitjana rural; treballadors pobres; classe mitjana urbana.
Les dades estadístiques per cada grup fan referència a la demografia, el nivell educatiu, la situació laboral i els índexs de pobresa i exclusió social, recollides a les Enquestes de Condicions de Vida 2017 i 2018 de l'INE.
Guia adreçada a persones que tenen el VIH amb informació clara i concisa per tenir cura de la seva salut i per ajudar-les a envellir amb una bona qualitat de vida, un estil de vida actiu i uns hàbits saludables.
També ofereix suggeriments per a preparar-se pel futur i desmenteix algunes idees i mites sobre els tractaments i els seus efectes.
Adaptació literària del documental "Gitanos catalans!" de Xavier Gaja i Sicus Carbonell, emès per TV3 el 2011, que gràcies al testimoni oral d'àvies i avis gitanos, ens dona a conèixer la cultura, la llengua, els costums i la història del poble gitano de Catalunya.
12è estudi de l'Observatori de la Creu Roja que té com a objectiu conèixer l'evolució de la vulnerabilitat social de les persones ateses, identificant quins indicadors poden contribuir a la recuperació i quins perpetuen la pobresa i la cronificació en el temps.
Pren com a mostra els participants de l'estudi anterior "Pobresa intermitent: entre la recuperació i la cronificació (2018)", dels quals el 80% continua en estat de precarietat.
Informe elaborat en col·laboració amb l'Observatori Català de la Pobresa i la Càtedra d'Inclusió Social de la URV, que avalua l'eficiència de la despesa social dels països de la Unió Europea i analitza la situació de Catalunya a partir d'aquest marc de referència i comparativa.
Hi participen 35 investigadors que revisen a fons aspectes del treball i l'ocupació de les persones amb discapacitat a Espanya.
Es descriuen 5 experiències d'aprenentatge servei realitzades per les Unitats d'Escolarització Compartida (UEC) Esclat de Bellvitge i Cruïlla de Ciutat Meridiana, i per l'Associació Saó Prat (Prat del Llobregat), que mostren com l'educació i el treball a la comunitat poden generar canvis positius en la vida dels adolescents en situació de vulnerabilitat.
Publicació elaborada en el marc de col·laboració amb l'Observatori Català de la Pobresa i la Inclusió Social, impulsat pel DTSF i la URV, que aporta informació exhaustiva i fiable a entitats i administracions públiques amb l'objectiu de facilitar la presa de decisions i la planificació de polítiques i accions per a la lluita contra la pobresa.
11è informe de l'Observatori de la pobresa de la Creu Roja que analitza l'evolució de les persones en situació de pobresa ateses per Creu Roja.
La recuperació econòmica ha millorat les condicions de vida d'1 de cada 3 persones però encara hi ha qui pateix situacions de precarietat i viu en situació de pobresa crònica i severa.
Aplicació de l'art com a eina per a la inclusió social i el desenvolupament socioeducatiu de grups socials diversos i en contextos de vulnerabilitat: infància i adolescència, diversitat funcional, addicció, salut mental, pobresa, etc. El manual descriu els diferents llenguatges artístics (arts plàstiques, fotografia, teatre, dansa, circ, escriptura, etc.), com planificar un projecte segons un marc metodològic, i la seva aplicació per al desenvolupament comunitari, afavorint la participació i la cohesió social.
Aproximació al problema de la delinqüència i la vulnerabilitat social en indrets on s'experimenta la marginalitat, l'estigmatització, la pobresa i la criminalitat.
Es detallen les eines pròpies de les ciències socials per a la seva conceptualització i les tècniques de recerca més innovadores.
A la segona part, s'analitzen àrees urbanes concretes: el cinturó vermell de París, el centre de Sant Louis a Missouri, el cinturó negre de Chicago, la zona perifèrica de Cancún (Mèxic), La Pintana a Santiago de Xile i Kibera, i la ciutat de Nairobi (Kenia).
Recull de recomanacions per al tractament de la informació sobre situacions de vulnerabilitat, per tal de garantir el dret a la informació de la ciutadania i vetllar per preservar la confidencialitat, el respecte i la intimitat de les persones.
Pels autors d'aquesta investigació, la renda bàsica és una proposta justa i racional i es pot finançar mitjançant una reforma fiscal.
Es mostren les diverses opcions existents a partir de l'anàlisi de la realitat econòmica i impositiva de l'estat espanyol.
Anàlisi de la situació laboral de les persones amb TEA a Espanya en base a les dades aportades pel teixit d'entitats i empreses i la perspectiva de persones afectades, familiars i professionals.
Es revisa el mercat laboral, les barreres i agents facilitadors per a la inserció, la capacitació i formació, i el manteniment i promoció en el lloc de feina.
L'informe presenta un diagnòstic de l'estat de salut, estils de vida i ús de serveis sanitaris de la població gitana a Espanya.
L'objectiu és identificar els problemes relacionats i planificar actuacions i projectes d'intervenció.
Analitza si existeixen desigualtats respecte la resta de la població espanyola a partir de l'Enquesta de 2011- 2012 i compara els resultats amb l'Enquesta anterior del 2006.
La teràpia cognitiva per a l'abordatge de l'ús de substàncies és un tractament eficaç i beneficiós que s'orienta a reduir les reaccions emocionals excessives i les conductes contraproduents, per tal que el pacient alleugi els impulsos i desenvolupi un sistema d'autocontrol.
Es pot aplicar de forma independent i també en combinació amb altres recursos terapèutics: psicofarmacològics, en 12 passos, etc.
L'autor, metge de l'Agència de Salut Pública de Barcelona, reflexiona sobre les causes de la desigualtat social en salut.
L'exclusió residencial, el sensellarisme, la desigualtat de gènere, la violència masclista, les malalties mentals, l'addicció o la diversitat funcional provoquen situacions de vulnerabilitat social i de salut no cobertes.
Relats en castellà i català, amb titulació i vocabulari romaní, desenvolupats per alumnes i famílies gitanes de l'Institut Escola del Prat de Llobregat, que mostren els trets culturals propis de la seva comunitat amb una visió positiva.
La iniciativa, que compta amb el suport del Pla integral del poble gitano, té la voluntat d'afavorir l'èxit acadèmic dels alumnes i la integració de les famílies en l'entorn escolar.
Manual que mostra els continguts teòrics i pràctics del Programa de perspectiva i equitat de gènere que té com a objectiu la incorporació de la perspectiva de gènere en les actuacions rehabilitadores que es duen a terme amb la població reclusa de Catalunya.
Obra coral que aporta coneixements sobre la complexitat de les addicions i els factors relacionats amb el consum de substàncies psicoactives.
Posa en perspectiva el fenomen des de les vessants antropològica, psicosocial, socioeducativa i estructural per promoure els processos assistencials, la investigació, la prevenció i la promoció de la salut, i donar a conèixer les iniciatives innovadores en l'atenció del pacient.
Aquest llibre aborda el desafiament de l'envelliment a Europa i les oportunitats dels habitatges socials i l'aplicació de la tecnologia per a la millora de la qualitat de vida de la gent gran.
Es descriu el projecte HOST, emmarcat en l'Ambient Assisted Living Joint Programme de la European Commission que desenvolupa diferents productes TIC orientats a millorar l'autonomia i l'aïllament social, i el seu impacte a França, Itàlia i Regne Unit entre els anys 2011 i 2014.